Germaniya sobiq kansleri Gelmut Shmidt 96 yoshida olamdan o‘tdi. Bu haqda mahalliy OAV ma’lumotiga asoslanib, Reuters xabar bermoqda. Avvalroq Gelmut Shmidt oyoq qon-tomirlarini tiklash bo‘yicha jarrohlik amaliyotini o‘tkazganligi ma’lum qilingan edi. Gelmut Shmidt 1918 yilning 23 dekabrida tug‘ilgan. Germaniya kansleri sifatida 1974 yildan 1982 yilga qadar faoliyat ko‘rsatgan.